Prystovų kapinynas

Prystovų kapinynas, vadinamas Milžinkapiais, Senkapiais – kapinynas Kretingos rajono savivaldybės teritorijoje, Prystovų kaime (Kūlupėnų seniūnija), 0,35 km į pietryčius nuo Minijos ir Mišupės santakos, Minijos dešiniajame krante. 

 Kapinynas 
Įrengtas bevardžio Minijos kairiojo intako dešiniajame krante esančioje 25 x 20 m dydžio kalvelėje, iškylančioje virš Minijos upės lygio iki 7 m aukščio.Ignas Jablonskis. Kai kurie žvalgyti archeologiniai paminklai Kretingos ir gretimuose rajonuose. – Lietuvos istorijos instituto rankraštynas. – F. 1. – B. 1254. – L. 10 (brėž. L-5) Apsodintas spygliuočių mišku.

Teritorijos plotas – 0,05 ha.

Į šiaurės rytus yra kalva, vadinama Pilimi, Pile, Pilale, Dyburio pilale. 

 Istorija 
Kapinynas aptiktas XX a. pirmoje pusėje, vietos gyventojams pradėjus smėlingoje kalvoje kasti duobes bulviarūsiams. Duobėse buvo aptinkama žmonių kaulų, geležinių, žalvarinių bei sidabrinių dirbinių. Pasak buvusio žemės savininko Igno Dyburio, aptikti žmonių kaulai buvę labai stambūs ir ilgi, o vienas sidabrinis žiedas savo skersmeniu prilygęs dvikinkio vežimo rato stebulei. Panašu, kad tai buvęs ne žiedas, o antkaklė. Aptiktas senienas žmonės išsinešiojo po namus arba čia pat numesdavo. Pasakojama, kad čia buvę palaidoti milžinai.

Kapinyną kaip kultūros paveldo objektą 1935 m. išaiškino Stropelių pradžios mokyklos vedėjas Stasys Vilkys.Valstybės archeologijos komisijos medžiaga. – Kultūros paveldo centro paveldosaugos biblioteka. – F. 1, ap. 1. – B. 20. – L. 88 1979 m. žvalgė Ignas Jablonskis, 1986 ir 1997 m. – Julius Kanarskas.Julius Kanarskas. Prystovų kaimo kapinės (Kūlupėnų apyl., Kretingos raj.). – Kretinga, 1993. – Kretingos muziejaus mokslinis archyvas. – F. 4. – B. 231 

Preliminariai kapinynas datuojamas VIII - XIII a.

Šaltiniai

Nuorodos
Valstybės archeologijos komisijos medžiaga. – F. 1. – B. 20. – L. 88

Kategorija:Lietuvos kapinynai
Kategorija:Kretingos rajono paveldas
Kategorija:Salantų regioninio parko paveldas